pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จับมือ CAT พัฒนาโครงสร้างแพลตฟอร์มหลักระบบสาธารณสุขแห่งชาติ
วันอังคารที่ 19 พฤศจิกายน 2562
สธ.จับมือ CAT พัฒนาโครงสร้างแพลตฟอร์มหลักระบบสาธารณสุขแห่งชาติ
กระทรวงสาธารณสุข ร่วมกับบริษัท กสท โทรคมนาคม จํากัด (มหาชน) CAT ลงนามความร่วมมือพัฒนาโครงสร้างแพลตฟอร์มหลักระบบสาธารณสุขแห่งชาติ ขับเคลื่อนมาตรฐานสุขภาพด้วยเทคโนโลยีดิจิทัล  ประมวลผลข้อมูลสุขภาพและระบบสนับสนุน ประชาชนเข้าถึงการใช้งานอินเทอร์เน็ตไร้ส
กระทรวงสาธารณสุข ร่วมกับบริษัท กสท โทรคมนาคม จํากัด (มหาชน) CAT ลงนามความร่วมมือพัฒนาโครงสร้างแพลตฟอร์มหลักระบบสาธารณสุขแห่งชาติ ขับเคลื่อนมาตรฐานสุขภาพด้วยเทคโนโลยีดิจิทัล ประมวลผลข้อมูลสุขภาพและระบบสนับสนุน ประชาชนเข้าถึงการใช้งานอินเทอร์เน็ตไร้สายความเร็วสูง
วันนี้ (19 พฤศจิกายน 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข และพันเอก สรรพชัย หุวะนันท์ กรรมการผู้จัดการใหญ่ บริษัท กสท โทรคมนาคม จํากัด (มหาชน) ลงนามความร่วมมือพัฒนาโครงสร้างแพลตฟอร์มหลักระบบสาธารณสุขแห่งชาติ (National Health Care Platform) และร่วมขับเคลื่อนมาตรฐานสาธารณสุขด้วยเทคโนโลยีดิจิทัล (National Digital Healthcare Standard) โดยมีนายแพทย์ณรงค์ สายวงศ์ รองปลัดกระทรวงสาธารณสุข ผู้บริหารกระทรวงสาธารณสุข และบริษัท กสท โทรคมนาคม จํากัด (มหาชน) ร่วมเป็นสักขีพยาน
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุข ได้ร่วมมือกับ บริษัท กสท โทรคมนาคม จํากัด (มหาชน) ดําเนินการร่วมกัน 4 ประการ คือ พัฒนาโครงสร้างแพลตฟอร์มหลักระบบสุขภาพแห่งชาติ (National Healthcare Platform) ขับเคลื่อนมาตรฐานสุขภาพด้วยเทคโนโลยีดิจิทัล (National Digital Healthcare Standard) พัฒนาระบบการประมวลผลข้อมูลสุขภาพและระบบสนับสนุน และร่วมมือกันสร้างการเข้าถึงการใช้งานอินเทอร์เน็ตไร้สายความเร็วสูง WiFi by CAT เพื่อเป็นการอํานวยความสะดวกให้แก่ประชาชน ซึ่งจะเป็นจุดเริ่มต้นของการพัฒนาระบบสุขภาพดิจิทัล (Digital Health) ที่จะทําให้ประชาชนทราบข้อมูลและนําไปใช้ในการดูแลสุขภาพของตนเอง ช่วยในการตัดสินใจดูแลสุขภาพอย่างแท้จริง
นายแพทย์สุขุมกล่าวต่อว่า กระทรวงสาธารณสุข ได้พัฒนามาตรฐานกลางในการแลกเปลี่ยนข้อมูลของหน่วยงานในสังกัด ใช้เทคโนโลยีดิจิทัลรับส่งข้อมูลได้อย่างทันทีทันใด รวมทั้งยังมีเทคโนโลยีการแพทย์ทางไกลหรือ Tele Medicine ที่ข้อมูลจะถูกส่งจากเครื่องมือและอุปกรณ์ทางการแพทย์ไปยังระบบต่าง ๆ ช่วยให้ทีมแพทย์ วินิจฉัยอาการโรคได้อย่างรวดเร็ว สื่อสารเข้าใจตรงกันได้แม่นยํามากขึ้น ทําให้ข้อมูลทางการแพทย์และสุขภาพมีปริมาณมาก จึงจําเป็นต้องมีระบบบริหารจัดการข้อมูลขนาดใหญ่ (Big Data) ที่มีศักยภาพสูง ประมวลผลได้อย่างรวดเร็วและเชื่อมโยงข้อมูลได้ตามมาตรฐานสากล
ด้านพันเอกสรรพชัย หุวะนันท์ กรรมการผู้จัดการใหญ่ บริษัท กสท โทรคมนาคม จํากัด (มหาชน) กล่าวว่า บริษัท กสท โทรคมนาคม จํากัด (มหาชน) มีความตั้งใจและพร้อมที่จะนํางานด้านดิจิทัลและสื่อสารโทรคมนาคมต่างที่มีอยู่มาสนับสนุนการพัฒนาโครงสร้างแพลตฟอร์มหลักระบบสาธารณสุขแห่งชาติ ซึ่งการร่วมมือในวันนี้จะเป็นก้าวสําคัญในการเสริมสร้างคุณภาพชีวิตที่ดีให้กับคนไทยในอนาคต
************************* 19 พฤศจิกายน 2562
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
วันพุธที่ 29 เมษายน 2563
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ตุลาคม 2562 – มีนาคม 2563) รัฐบาลจัดเก็บรายได้สุทธิ จํานวน 1,143,571 ล้านบาท ต่ํากว่าประมาณการตามเอกสารงบประมาณ 15,572 ล้านบาท หรือร้อยละ 1.3
ผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ตุลาคม 2562 – มีนาคม 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ตุลาคม 2562 – มีนาคม 2563) รัฐบาลจัดเก็บรายได้สุทธิ จํานวน 1,143,571 ล้านบาท ต่ํากว่าประมาณการตามเอกสารงบประมาณ 15,572 ล้านบาท หรือร้อยละ 1.3 และต่ํากว่าช่วงเดียวกันของปีก่อนร้อยละ 1.5 ทั้งนี้ รายได้จัดเก็บได้ต่ํากว่าประมาณการ เนื่องจากมีการขยายเวลาการยื่นแบบแสดงรายการและชําระภาษีให้แก่ผู้มีหน้าที่เสียภาษีเงินได้บุคคลธรรมดา ประกอบกับได้รับผลกระทบจากการชะลอตัวทางเศรษฐกิจเนื่องจากการแพร่ระบาดของโรคติดเชื้อไวรัสโคโรนา 2019 (COVID-19)
Government’s Net Revenue Collection: The First Half of Fiscal Year 2020 (October 2019 – March 2020)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first half of fiscal year 2020 (October 2019 – March 2020), was 1,143,571 million baht, which was 15,572 million baht or 1.3% lower than revenue target and 1.5% lower than the same period of last year. Revenue collection was lower than target due to the extension of personal income tax filing as well as the economic effects from the coronavirus disease (COVID-19).
รัฐบาลไทย-ข่าวทำเนียบรัฐบาล-“หม่อมเต่า” สร้างนักขับภาคเกษตร สู้ภัยโควิด-19 [กระทรวงแรงงาน]
วันเสาร์ที่ 6 มิถุนายน 2563
“หม่อมเต่า” สร้างนักขับภาคเกษตร สู้ภัยโควิด-19 [กระทรวงแรงงาน]
“หม่อมเต่า” สร้างนักขับภาคเกษตร สู้ภัยโควิด-19
รัฐมนตรีว่าการกระทรวงแรงงาน เป็นประธานพิธีการลงนามบันทึกข้อตกลงความร่วมมือภายใต้โครงการพัฒนาทักษะอาชีพแก่เกษตรกร เพื่อช่วยเหลือสถานการณ์โควิด-19 จํานวน 4 หลักสูตร ได้แก่ การขับรถแทรกเตอร์ การขับรถเกี่ยวข้าว การขับรถขุดขนาดเล็ก และการขับรถดํานา ระหว่าง กรมพัฒนาฝีมือแรงงาน กับบริษัทสยามคูโบต้าคอร์ปอเรชั่น ณ คูโบต้าฟาร์ม (Kubota Farm) ตําบลหนองอิรุณ อําเภอบ้านบึง จังหวัดชลบุรี
วันที่ 5 มิถุนายน 2563 เวลา 10.00 น.หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเป็นประธานพิธีการลงนามบันทึกข้อตกลงความร่วมมือภายใต้โครงการพัฒนาทักษะอาชีพแก่เกษตรกร เพื่อช่วยเหลือสถานการณ์โควิด-19 ระหว่าง กรมพัฒนาฝีมือแรงงาน กับบริษัทสยามคูโบต้าคอร์ปอเรชั่น จํากัด ณ คูโบต้าฟาร์ม (Kubota Farm) ตําบลหนองอิรุณ อําเภอบ้านบึง จังหวัดชลบุรี โดย รัฐมนตรีว่าการกระทรวงแรงงาน ได้กล่าวว่า จากสถานการณ์การแพร่ระบาดของโรคโควิด-19 (COVID-19) ส่งผลให้สถานประกอบกิจการหลายแห่งปิดตัวลง หรือหยุดกิจการชั่วคราว ทําให้แรงงานและประชาชนทั่วไป ต้องหยุดงานขาดรายได้ โดยเฉพาะแรงงานภาคเกษตรได้รับผลกระทบเป็นอย่างมาก ประกอบกับปัจจุบันเครื่องจักรกลการเกษตรมีส่วนสําคัญในการสนับสนุนปัจจัยการผลิต เป็นเครื่องทุ่นแรงในการช่วยเหลือเกษตรกร แต่กลับต้องเผชิญปัญหาขาดแคลนพนักงานขับรถที่มีทักษะฝีมือเป็นจํานวนมาก ดังนั้นทุกภาคส่วนต้องร่วมกันพัฒนาแรงงานไทยให้มีทักษะฝีมือสอดคล้องกับความต้องการของตลาดแรงงาน กระทรวงแรงงาน จึงได้ร่วมกับบริษัทสยามคูโบต้าคอร์ปอเรชั่น จํากัด ดําเนินโครงการพัฒนาทักษะอาชีพเกษตรกร และผู้ได้รับผลกระทบจากการแพร่ระบาดของโรควิด-19 ให้มีความรู้ความสามารถ และทักษะการขับรถในในภาคการเกษตร จํานวน 4 หลักสูตร ได้แก่ การขับรถแทรกเตอร์ การขับรถเกี่ยวข้าว การขับรถขุดขนาดเล็ก และการขับรถดํานา ซึ่งความร่วมมือในครั้งนี้สะท้อนให้เห็นว่าในช่วงสถานการณ์ที่ยากลําบาก หน่วยงานภาครัฐและเอกชนพร้อมจับมือแก้ไขปัญหาเพื่อบรรเทาความเดือดร้อนให้กับแรงงานและประชาชน และยังเป็นการส่งเสริมและพัฒนาทักษะฝีมือแรงงานในสาขาที่กําลังขาดแคลน เพิ่มจํานวนแรงงานฝีมือทั้งเชิงปริมาณและคุณภาพในภาคการเกษตร ซึ่งเป็นอีกหนึ่งเสาหลักที่ค้ําจุนประเทศให้ดํารงอยู่ได้
สําหรับ การลงนามบันทึกข้อตกลงความร่วมมือในครั้งนี้ นายธวัช เบญจาทิกุล อธิบดีกรมพัฒนาฝีมือแรงงาน ได้ลงนามร่วมกับ นายพิษณุ มิลินทานุช ผู้ช่วยกรรมการผู้จัดการใหญ่ ผู้จัดการทั่วไป สายงานขาย การตลาด และบริการ บริษัทสยามคูโบต้าคอร์ปอเรชั่น จํากัด โดยมี นายวิชัย ผิวสอาด รองอธิบดีกรมพัฒนาฝีมือแรงงาน และนายไวพจน์ หามาลา ผู้จัดการฝ่ายบริการลูกค้า บริษัทสยามคูโบต้า คอร์ปอเรชั่น จํากัด ร่วมเป็นสักขีพยานการลงนาม โดยการฝึกอบรมทั้ง 4 หลักสูตร ใช้ระยะเวลาการฝึก 18 ชั่วโมง เน้นฝึกอบรมทั้งภาคทฤษฎีและปฏิบัติ สามารถนําความรู้ที่ได้รับไปใช้ในการประกอบอาชีพได้ ซึ่งผู้ผ่านการฝึกอบรมจะได้รับโอกาสเข้ารับการทดสอบมาตรฐานฝีมือแรงงานแห่งชาติด้วย ในวันที่ 1 กรกฎาคม 2563 จะเริ่มต้นฝึกนําร่องในสาขาการขับรถแทรกเตอร์ ใน 5 จังหวัด ได้แก่ อุบลราชธานี ศรีสะเกษ มหาสารคาม พิษณุโลก และมหาสารคาม จังหวัดละ 3 รุ่น รุ่นละ 20 คน รวมทั้งสิ้น 300 คน ในอนาคตจะมีการกระจายฝึกอบรมให้ทั่วประเทศต่อไป เน้นกลุ่มเป้าหมายแรงงานในภาคเกษตร ผู้ว่างงาน ผู้ได้รับผลกระทบจากสถานการณ์การแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วยก.อุตฯ หมู่บ้าน CIV จ.จันทบุรี
วันอาทิตย์ที่ 4 กุมภาพันธ์ 2561
หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วยก.อุตฯ หมู่บ้าน CIV จ.จันทบุรี
หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วยก.อุตฯ หมู่บ้าน CIV จ.จันทบุรี
วันนี้ (4 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นางสาวศรชนก ทองมั่นคง อุตสาหกรรมจังหวัดจันทบุรี นายอรัญ พงษ์ศักดิ์ นายกเทศมนตรีตําบลปัถวี ลงพื้นที่เพื่อเตรียมความพร้อมในการลงพื้นที่ของรัฐมนตรีช่วยว่าการกระทรวงอุตสาหกรรม (นายสมชาย หาญหิรัญ) เยี่ยมชมชุมชนหมู่ที่ 2 บ้านปัถวี ต.ปัถวี อ.มะขามจ.จันทบุรี ซึ่งเป็นหมู่บ้านเกษตรอินทรีย์ และเป็นหมู่บ้าน CIV ของกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.อุตฯ ร่วมกับ จ.อยุธยา จัดแสดงนิทรรศการ "อุตสาหกรรมกับธรรมาภิบาลสิ่งแวดล้อม” ปี 60 มีสถานประกอบการเข้าร่วมโครงการและผ่านการประเมิน  3  ราย
วันพุธที่ 28 มิถุนายน 2560
ก.อุตฯ ร่วมกับ จ.อยุธยา จัดแสดงนิทรรศการ "อุตสาหกรรมกับธรรมาภิบาลสิ่งแวดล้อม” ปี 60 มีสถานประกอบการเข้าร่วมโครงการและผ่านการประเมิน  3  ราย
ก.อุตฯ ร่วมกับ จ.อยุธยา จัดแสดงนิทรรศการ "อุตสาหกรรมกับธรรมาภิบาลสิ่งแวดล้อม” ปี 60 มีสถานประกอบการเข้าร่วมโครงการและผ่านการประเมิน  3  ราย
จังหวัดพระนครศรีอยุธยา : วันนี้ (28 มิถุนายน 2560) กระทรวงอุตสาหกรรมร่วมกับจังหวัดพระนครศรีอยุธยา
จัดงานแสดงนิทรรศการ“อุตสาหกรรมกับธรรมาภิบาลสิ่งแวดล้อม” ประจําปีงบประมาณ พ.ศ.2560 โดยมีนายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา ให้เกียรติเป็นประธานเปิดงาน นายประเสริฐ โฆษิตพิรุณ อุตสาหกรรมจังหวัดพระนครศรีอยุธยา นายเดชา จาตุธนานันท์ ผู้อํานวยการสํานักนโยบายและยุทธศาสตร์ สํานักงานปลัดกระทรวงอุตสาหกรรม ร่วมเปิดงาน ณ โรงแรมกรุงศรีริเวอร์ จังหวัดพระนครศรีอยุธยา
กระทรวงอุตสาหกรรมได้กําหนดนโยบายให้สํานักงานอุตสาหกรรมจังหวัดในพื้นที่ลุ่มน้ําสําคัญได้วางมาตรการในการตรวจสอบโรงงานอุตสาหกรรมที่มีความเสี่ยงต่อการก่อปัญหามลพิษอย่างจริงจังและต่อเนื่อง นอกจากนี้ได้นําระบบธรรมาภิบาลสิ่งแวดล้อมมาใช้ในโรงงานอุตสาหกรรม โดยมีจุดประสงค์เพื่อสร้างจิตสํานึกแบบยั่งยืน มีความรับผิดชอบต่อสังคม และเพื่อให้โรงงานอุตสาหกรรมสามารถอยู่ร่วมกับชุมชนได้อย่างมีความสุข ภายใต้พื้นฐานสําคัญ 7 ประการ ได้แก่ การเข้าถึงข้อมูลข่าวสาร การมีส่วนร่วมในการแก้ปัญหา ความโปร่งใส ความรับผิดชอบต่อสังคม การมีหลักนิติธรรม ความยุติธรรม และความยั่งยืน
การจัดงานครั้งนี้มีวัตถุประสงค์เพื่อเผยแพร่ข้อมูลข่าวสารการดําเนินโครงการธรรมาภิบาลสิ่งแวดล้อมของโรงงานอุตสาหกรรมที่ประสบผลสําเร็จในพื้นที่จังหวัดพระนครศรีอยุธยา ให้กับคณาจารย์ นักเรียน นักศึกษา หน่วยงานภาครัฐ/เอกชน องค์กรปกครองส่วน ท้องถิ่น เครือข่ายภาคประชาชน และผู้สนใจทั่วไปได้รับทราบ โดยมีผู้เข้าร่วมกิจกรรมในครั้งนี้ จํานวนประมาณ 230 คน
จังหวัดพระนครศรีอยุธยาได้ดําเนินโครงการธรรมาภิบาลสิ่งแวดล้อมสถานประกอบการอุตสาหกรรมตั้งแต่ปีงบประมาณ พ.ศ.2551 - 2560 มีโรงงานเข้าร่วมโครงการฯ จํานวน 48 โรงงาน โดยในปี 2560 มีโรงงานเข้าร่วม จํานวน 3 โรงงาน เป็นโรงงานคัดแยกถ่านหินทั้งหมด ได้แก่ บริษัท เอเชียกรีนเอนเนอจี จํากัด (มหาชน) บริษัท บ้านปู จํากัด (มหาชน) บริษัท ลานนารีซอร์สเซส จํากัด (มหาชน)
การจัดแสดงนิทรรศการฯ ในวันนี้มีโรงงานที่ถือว่าเป็นรุ่นพี่ของการมีธรรมาภิบาลสิ่ง แวดล้อมที่ประสบผลสําเร็จ ได้ให้ความสนใจเข้าร่วมแสดงนิทรรศการ “อุตสาหกรรมกับธรรมา ภิบาลสิ่งแวดล้อม”ประจําปีงบประมาณ 2560 จํานวน 6 ราย ได้แก่ 1)บริษัท เทอราโกรเฟอร์ติไลเซอร์ จํากัด  2)บริษัท ปัญจพลไฟเบอร์คอนเทนเนอร์ จํากัด 3) บริษัท เอ็มเอ็นบี-มินิแบไทย จํากัด(โรจนะ) 4) บริษัท เอ็มเอ็นบี-มินิแบไทย จํากัด(อยุธยา) 5) บริษัทอิชิตันกรุ๊ป จํากัด(มหาชน) 6) บริษัท อายิโนะโมะโต๊ะ(ประเทศไทย) จํากัด #prindustry #อุตสาหกรรม #ธรรมาภิบาลสิ่งแวดล้อม
รัฐบาลไทย-ข่าวทำเนียบรัฐบาล-ครม.เห็นชอบลดเงินนำส่งเข้ากองทุนสถาบันการเงินเฉพาะกิจของรัฐ 0.125% ต่อปี
วันพุธที่ 1 กรกฎาคม 2563
ครม.เห็นชอบลดเงินนําส่งเข้ากองทุนสถาบันการเงินเฉพาะกิจของรัฐ 0.125% ต่อปี
ครม.มีมติเห็นชอบตามที่ ธอส. นําเสนอผ่านกระทรวงการคลังให้สถาบันการเงินเฉพาะกิจ ลดเงินนําส่งเข้ากองทุนพัฒนาระบบสถาบันการเงินเฉพาะกิจ จากเดิมนําส่ง 0.25% ต่อปี ลดลงเหลือ 0.125% ต่อปี ของยอดเงินฝากที่ได้รับจากประชาชนเป็นระยะเวลา 2 ปี ในปี 2563 และ 2564
คณะรัฐมนตรี มีมติเห็นชอบตามที่ธนาคารอาคารสงเคราะห์ นําเสนอผ่านกระทรวงการคลังให้สถาบันการเงินเฉพาะกิจ ลดเงินนําส่งเข้ากองทุนพัฒนาระบบสถาบันการเงินเฉพาะกิจ จากเดิมนําส่ง 0.25% ต่อปี ลดลงเหลือ 0.125% ต่อปี ของยอดเงินฝากที่ได้รับจากประชาชนเป็นระยะเวลา 2 ปี ในปี 2563 และ 2564 เพื่อให้สถาบันการเงินของรัฐมีต้นทุนที่ลดลง และนําไปบรรเทาความเดือดร้อนให้ลูกค้าประชาชนได้เพิ่มมากขึ้น หลังจากก่อนหน้านี้ธนาคารแห่งประเทศไทยผ่อนปรนให้ธนาคารพาณิชย์ลดเงินนําส่งเข้ากองทุนเพื่อการฟื้นฟูและพัฒนาระบบสถาบันการเงิน จาก 0.46% ต่อปี เหลือ 0.23% ต่อปี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ที่ประชุมคณะรัฐมนตรี(ครม.) วันนี้ (30 มิถุนายน 2563) มีมติเห็นชอบตามที่ ธนาคารอาคารสงเคราะห์นําเสนอผ่านกระทรวงการคลังให้สถาบันการเงินเฉพาะกิจ ลดเงินนําส่งเข้ากองทุนพัฒนาระบบสถาบันการเงินเฉพาะกิจ จากเดิมนําส่ง 0.25% ต่อปี ลดลงเหลือ 0.125% ต่อปี ของยอดเงินฝากที่ได้รับจากประชาชน เป็นระยะเวลา 2 ปี ในปี 2563 และ 2564 เพื่อให้สถาบันการเงินเฉพาะกิจลดต้นทุนทางการเงิน เพิ่มบทบาทในการสนับสนุนภาคธุรกิจและภาคประชาชนให้มีต้นทุนทางการเงินหรือภาระดอกเบี้ยเงินกู้ที่ลดลง เช่นเดียวกับก่อนหน้านี้ที่ธนาคารแห่งประเทศไทยได้ผ่อนปรนให้ธนาคารพาณิชย์ลดเงินนําส่งเข้ากองทุนเพื่อการฟื้นฟูและพัฒนาระบบสถาบันการเงิน (FIDF) จาก 0.46% ต่อปี ลดลงเหลือ 0.23% ต่อปี เป็นระยะเวลา 2 ปี เพื่อลดต้นทุนให้กับธนาคารพาณิชย์ในการนําไปลดอัตราดอกเบี้ยอ้างอิงให้กับประชาชนและภาคธุรกิจ และหลังจากนี้หากประกาศกระทรวงการคลังในเรื่องดังกล่าวได้ประกาศในราชกิจจานุเบกษาให้มีผลบังคับใช้แล้ว ธอส. ในฐานะสถาบันการเงินเฉพาะกิจที่มีพันธกิจทําให้คนไทยมีบ้าน และเป็นธนาคารบ้านของคนไทย พร้อมที่จะพิจารณาปรับลดอัตราดอกเบี้ยเงินกู้ลงในไตรมาสที่ 3 เพื่อช่วยให้ลูกค้าปัจจุบันของธนาคารสามารถลดภาระหนี้เงินต้นคงเหลือได้เร็วขึ้น ส่วนผู้กู้รายใหม่ก็จะมีโอกาสได้รับวงเงินกู้ที่สูงขึ้นด้วยรายได้สุทธิจํานวนเท่าเดิม
สําหรับอัตราดอกเบี้ยเงินกู้ของ ธอส. ปัจจุบันประกอบด้วย อัตราดอกเบี้ยลูกค้ารายย่อยชั้นดี (MRR) อยู่ที่ 6.150% ต่อปี อัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) อยู่ที่ 5.750% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้เบิกเกินบัญชี (MOR) อยู่ที่ 5.900% ต่อปี
รัฐบาลไทย-ข่าวทำเนียบรัฐบาล-รองนายกรัฐมนตรีอนุญาตให้ประธานสมาพันธ์นักหนังสือพิมพ์แห่งประเทศไทยเข้าเยี่ยมคารวะ
วันจันทร์ที่ 30 ตุลาคม 2560
รองนายกรัฐมนตรีอนุญาตให้ประธานสมาพันธ์นักหนังสือพิมพ์แห่งประเทศไทยเข้าเยี่ยมคารวะ
รองนายกรัฐมนตรีอนุญาตให้ประธานสมาพันธ์นักหนังสือพิมพ์แห่งประเทศไทยเข้าเยี่ยมคารวะ
วันนี้ (30 ตุลาคม 2560) เวลา 09.30 น. พลเอก ธนะศักดิ์ ปฏิมาประกร รองนายกรัฐมนตรี อนุญาตให้
นายเทพชัย หย่อง ประธานสมาพันธ์นักหนังสือพิมพ์แห่งประเทศไทย เข้าเยี่ยมคารวะ ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
ประธานสมาพันธ์นักหนังสือพิมพ์แห่งประเทศไทยแสดงความขอบคุณที่รองนายกรัฐมนตรีอนุญาตให้เข้าพบ โดยรองนายกรัฐมนตรีแสดงความยินดีที่ได้พบกับประธานสมาพันธ์นักหนังสือพิมพ์แห่งประเทศไทย และกล่าวชื่นชมการทํางานของสมาพันธ์นักหนังสือพิมพ์แห่งประเทศไทยที่มีบทบาทสําคัญในการประชาสัมพันธ์ประเทศอย่างต่อเนื่อง โดยเฉพาะการประชาสัมพันธ์งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ให้แก่ประชาชนชาวไทยและชาวต่างชาติ รวมทั้งสื่อมวลชนต่าง ๆ เพื่อเข้าถึงบรรยากาศพระราชพิธีสําคัญของไทยอย่างใกล้ชิด
ประธานสมาพันธ์นักหนังสือพิมพ์แห่งประเทศไทยได้กล่าวถึงความสําคัญของการประชุมใหญ่ของสมาพันธ์นักหนังสือพิมพ์อาเซียน ซึ่งจะจัดขึ้นในช่วงปลายเดือนมกราคม 2561 และมีสมาพันธ์นักหนังสือพิมพ์แห่งประเทศไทยเป็นเจ้าภาพ นอกจากนี้ การประชุมนี้จะเป็นการหารือและแลกเปลี่ยนการทํางานด้านประชาสัมพันธ์ขององค์กรสื่อประเทศสมาชิก เพื่อปรับปรุงและพัฒนานักหนังสือพิมพ์ในประเทศให้มีศักยภาพและมีบทบาทอย่างสร้างสรรค์ ตลอดจนเสริมสร้างความร่วมมือขององค์กรสื่อในอาเซียนให้ใกล้ชิดมากยิ่งขึ้น ซึ่งรองนายกรัฐมนตรีแสดงความยินดีกับการจัดการประชุมดังกล่าว และยืนยันความพร้อมของรัฐบาลในการสนับสนุนการจัดการประชุมฯ ให้สามารถดําเนินการไปอย่างราบรื่น โดยสามารถประสานงานกับหน่วยงานภาครัฐที่เกี่ยวข้อง เพื่อขอรับข้อมูลและคําแนะนําจากภาครัฐได้โดยตรง
โอกาสนี้ รองนายกรัฐมนตรีกล่าวเน้นย้ําความสําคัญของการทํางานร่วมกันระหว่างรัฐบาลกับสมาพันธ์นักหนังสือพิมพ์แห่งประเทศไทย และขอให้สมาพันธ์นักหนังสือพิมพ์แห่งประเทศไทยสานต่อการทํางานที่มีอยู่ โดยเฉพาะการเป็นเวทีส่งเสริมความร่วมมือของสื่อในภูมิภาค และส่งเสริมให้สื่อในภูมิภาคมีเสรีภาพและความรับผิดชอบในการปฏิบัติหน้าที่ต่อสังคม
รัฐบาลไทย-ข่าวทำเนียบรัฐบาล-นายกรัฐมนตรีเผยการนำที่ดิน สปก. ไปออกเป็นโฉนดที่ดินอยู่ในขั้นตอนการหารือ เตือนขอให้ระมัดระวังว่าเหมาะสมหรือไม่
วันอังคารที่ 22 มกราคม 2562
นายกรัฐมนตรีเผยการนําที่ดิน สปก. ไปออกเป็นโฉนดที่ดินอยู่ในขั้นตอนการหารือ เตือนขอให้ระมัดระวังว่าเหมาะสมหรือไม่
นายกรัฐมนตรีเผยการนําที่ดิน สปก. ไปออกเป็นโฉนดที่ดินอยู่ในขั้นตอนการหารือ เตือนขอให้ระมัดระวังว่าเหมาะสมหรือไม่
วันนี้ (22 มกราคม 2562) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรี เกี่ยวกับกรณีการนําที่ดิน สปก. ออกเป็นโฉนดที่ดินว่า อยู่ในขั้นตอนการหารือ จึงขอให้ระมัดระวังเกี่ยวกับการนําเสนอเรื่องที่ดิน สปก. ออกเป็นโฉนดที่ดินว่า เหมาะสมหรือไม่ ทั้งนี้ ได้มีการเตือนไปแล้ว เพราะจะทําให้ที่ดินทําการเกษตร กลายเป็นทําอย่างอื่นมากขึ้น ซึ่งจะได้หามาตรการ วิธีการ นําที่ดินไปทําประโยชน์เพื่อส่วนร่วมมากกว่าการทําการเกษตร
นายกรัฐมนตรีกล่าวต่อไปถึงมาตรการส่งเสริมการปลูกป่าว่า ได้ขยายพื้นที่ให้มีความทั่วถึงมากขึ้นในที่ดินต่าง ๆ ซึ่งต้องมีการขึ้นทะเบียน และติดตามการเจริญเติบโตของต้นไม้ทุกปี เมื่อต้นไม้โตแล้ว สามารถนําไปเป็นสินทรัพย์ กลายเป็นมรดกให้ลูกหลาน รวมทั้งสามารถนําไปใช้ค้ําประกันเป็นหลักทรัพย์ในการขอสินเชื่อกับธนาคารได้ โดยต้องส่งเสริมให้ประชาชนมีส่วนร่วมในการปลูกป่ามากขึ้น เน้นปลูกป่า 3 อย่างให้ประโยชน์ 4 อย่าง และให้ประชาชนอยู่ร่วมกันป่าได้ สําหรับมาตรการการส่งเสริมสําหรับภาคเอกชนที่นําเงินมาช่วยเหลือในรูปแบบ CSR นั้น กระทรวงการคลังเตรียมพิจารณานําเงินช่วยเหลือมาลดหย่อนภาษีให้กับภาคเอกชนต่อไป
-------------------------------------------
รัฐบาลไทย-ข่าวทำเนียบรัฐบาล-ร่วมแรง ร่วมใจ สู้ต่อไป การ์ดอย่าตก ✌
วันเสาร์ที่ 18 กรกฎาคม 2563
ร่วมแรง ร่วมใจ สู้ต่อไป การ์ดอย่าตก ✌
ร่วมแรง ร่วมใจ สู้ต่อไป การ์ดอย่าตก ✌
รัฐบาลไทย-ข่าวทำเนียบรัฐบาล-ผู้บัญชาการกองกำลังสหรัฐอเมริกาภาคพื้นแปซิฟิกเข้าเยี่ยมคารวะนายกรัฐมนตรี
วันพฤหัสบดีที่ 22 กุมภาพันธ์ 2561
ผู้บัญชาการกองกําลังสหรัฐอเมริกาภาคพื้นแปซิฟิกเข้าเยี่ยมคารวะนายกรัฐมนตรี
ผู้บัญชาการกองกําลังสหรัฐอเมริกาภาคพื้นแปซิฟิกเข้าเยี่ยมคารวะนายกรัฐมนตรี
วันนี้ (22 ก.พ. 61) เวลา 15.00 น. พลเรือเอก แฮร์รี บี แฮร์ริส จูเนียร์ ผู้บัญชาการกองกําลังสหรัฐอเมริกาภาคพื้นแปซิฟิก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรี ยินดีต้อนรับ ผบ.กองกําลังสหรัฐฯ ในโอกาสเดินทางเยือนไทยเพื่อเข้าร่วมโครงการฝึกร่วม Cobra Gold 2018 โดยเชื่อมั่นว่าการสนับสนุนความร่วมมือระหว่างกองทัพไทยกับสหรัฐฯ จะเป็นรากฐานสําคัญที่จะช่วยยกระดับความสัมพันธ์และความร่วมมือระหว่างสองประเทศให้แน่นแฟ้นยิ่งขึ้น ทั้งนี้ ผบ.กองกําลังสหรัฐฯ ยินดีที่กองทัพไทยและสหรัฐฯ มีความร่วมมืออย่างใกล้ชิดมาโดยตลอด ซึ่งโครงการฝึกร่วม Cobra Gold มีส่วนสําคัญในการส่งเสริมความมั่นคงในการแก้ไขสถานการณ์ความขัดแย้งเพื่อรักษาสันติภาพ อย่างไรก็ตามนายกรัฐมนตรีหวังให้สหรัฐฯ ใช้ประโยชน์จากสถาบันว่าด้วยการบังคับใช้กฎหมาย (ILEA) ที่ตั้งอยู่ในกรุงเทพฯ ให้มากขึ้นเพื่อสร้างเครือข่ายความร่วมมือระหว่างกัน
โอกาสนี้นายกรัฐมนตรีแสดงความขอบคุณรัฐบาลสหรัฐฯ สําหรับการต้อนรับอย่างอบอุ่นในการเยือนสหรัฐฯ อย่างเป็นทางการเมื่อปีที่ผ่านมา ซึ่งนายกรัฐมนตรีได้มีโอกาสพบหารือกับประธานาธิบดีสหรัฐฯ ในประเด็นความร่วมมือด้านต่างๆ ที่เป็นประโยชน์ร่วมกัน โดย ผบ.กองกําลังสหรัฐฯ เห็นว่าไทยและสหรัฐฯ มีการแลกเปลี่ยนการเยือนระดับสูงระหว่างกันมาโดยตลอด ซึ่งยืนยันความสัมพันธ์ไทย-สหรัฐในฐานะมิตรที่ดีต่อกันทั้งสองฝ่ายยินดีที่ปีนี้ความสัมพันธ์ไทย-สหรัฐ ครบรอบ 185 ปี ซึ่งที่ผ่านมาความสัมพันธ์ระหว่างสองประเทศเพิ่มพูนใกล้ชิดกันยิ่งขึ้นในทุกมิติ และหวังว่าทั้งสองประเทศจะรักษาความเป็นพันธมิตรที่มีค่าให้แข็งแกร่งและยั่งยืนต่อไป
ทั้งสองฝ่ายได้แลกเปลี่ยนความคิดเห็นด้านประเด็นความมั่นคงในภูมิภาค โดย ผบ.กองกําลังสหรัฐฯ แสดงความชื่นชมไทยที่มีบทบาทสําคัญต่อความมั่นคงในภูมิภาค พร้อมแสดงความขอบคุณไทยที่ให้ความร่วมมือด้านข่าวกรอง การต่อต้านการก่อการร้าย และการสนับสนุนการดําเนินการของสหประชาชาติมาโดยตลอดทั้งนี้นายกรัฐมนตรีกล่าวว่า ไทยพร้อมสนับสนุนบทบาทที่สร้างสรรค์ของสหรัฐฯ ในอินโดแปซิฟิก รวมถึงอาเซียนเพื่อความมั่นคงและมั่งคั่งร่วมกันของทั้งสองประเทศ ภูมิภาคและของโลก
ในการนี้ ผบ.กองกําลังสหรัฐฯ แสดงความเข้าใจต่อเจตนารมณ์ของไทยในการสนับสนุนกระบวนการเป็นประชาธิปไตยที่เข้มแข็งและยั่งยืนตาม roadmap
******************
รัฐบาลไทย-ข่าวทำเนียบรัฐบาล-​สธ.แนะประชาชนดูแลร่างกายให้อบอุ่นขณะเที่ยวรับลมหนาว
วันอาทิตย์ที่ 14 ตุลาคม 2561
​สธ.แนะประชาชนดูแลร่างกายให้อบอุ่นขณะเที่ยวรับลมหนาว
กระทรวงสาธารณสุข แนะนําประชาชน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง ดูแลร่างกายให้อบอุ่นขณะท่องเที่ยวรับลมหนาว ป้องกันการเจ็บป่วย และอันตรายจากภาวะอุณหภูมิต่ํา
กระทรวงสาธารณสุข แนะนําประชาชน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง ดูแลร่างกายให้อบอุ่นขณะท่องเที่ยวรับลมหนาว ป้องกันการเจ็บป่วย และอันตรายจากภาวะอุณหภูมิต่ํา
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในช่วงนี้ เป็นช่วงปิดเทอม ประชาชนนิยมพาครอบครัวเดินทางไปท่องเที่ยวสัมผัสอากาศหนาวเย็นทางภาคเหนือ ภาคตะวันออกเฉียงเหนือ ตามอุทยานแห่งชาติ แหล่งท่องเที่ยวบนภูเขาหรือพื้นที่สูง จึงขอให้มีการเตรียมความพร้อม ศึกษาลักษณะอากาศ ความหนาวเย็น สิ่งอํานวยความสะดวกของสถานที่ท่องเที่ยวไว้ล่วงหน้า และจัดเตรียมเสื้อผ้า เครื่องกันหนาวให้เหมาะสม โดยเฉพาะเด็กเล็กอายุต่ํากว่า 5 ปีจะสูญเสียความร้อนจากร่างกายเร็วกว่าผู้ใหญ่ ผู้สูงอายุ ผู้ป่วยโรคเรื้อรัง เช่น เบาหวาน ความดันโลหิตสูง โรคหัวใจ หอบหืด ซึ่งร่างกายมีภูมิต้านทานต่ํา อาจเจ็บป่วย เป็นไข้หวัด ไข้หวัดใหญ่ หรือปอดบวมได้ รวมทั้งสภาพอากาศเย็นอาจทําให้เกิดภาวะตัวเย็นเกิน หรือไฮโปเทอร์เมีย (Hypothermia) จากการที่ร่างกายสูญเสียความร้อนอย่างรวดเร็วจนมีอุณหภูมิต่ํากว่า 35 องศาเซลเซียส ส่งผลกระทบต่อระบบการทํางานต่าง ๆ ในร่างกาย หากไม่ได้รับการรักษาอย่างทันท่วงที อาจทําให้ระบบหัวใจและระบบทางเดินหายใจล้มเหลว และเสียชีวิตได้
“ในการดูแลสุขภาพขณะเดินทางท่องเที่ยว ขอให้สวมเสื้อผ้าหนา ๆ เครื่องกันหนาว โดยเฉพาะหน้าอกซึ่งมีหัวใจทําหน้าที่สูบฉีดเลือดไปเลี้ยงร่างกาย ใช้ผ้าพันคอ สวมหมวก ถุงมือ ถุงเท้า เพื่อรักษาร่างกายให้อบอุ่น พักผ่อนให้เพียงพอ ไม่ดื่มเหล้าแก้หนาว และควรหลีกเลี่ยงการอาบน้ําเย็นจัด สําหรับการใช้เครื่องทําน้ําอุ่นระบบแก๊สขอให้เปิดพัดลมดูดอากาศทุกครั้ง หรือแง้มประตูไว้หากไม่มีพัดลมดูดอากาศ ถ้ามีอาการหน้ามืด วิงเวียน คลื่นไส้อาเจียน ให้รีบออกจากห้องน้ําและขอความช่วยเหลือจากเจ้าหน้าที่ทันที ส่วนผู้ที่มีโรคประจําตัวต้องเตรียมยาที่ใช้ประจําตัวติดตัวไปด้วยเสมอ” นายแพทย์สุขุมกล่าว
สําหรับประชาชนที่อาศัยอยู่ในพื้นที่ที่สภาพอากาศหนาวเย็น ขอให้รักษาสุขภาพให้แข็งแรงอยู่เสมอ โดยการรับประทานอาหารที่มีประโยชน์อย่างเพียงพอและครบหมู่ เพิ่มอาหารประเภทแป้งและไขมันเพื่อให้พลังงานแก่ร่างกาย ยกเว้นผู้ที่มีโรคประจําตัว เช่น เบาหวาน โรคความดันโลหิตสูง และโรคหัวใจ ควรรับประทานในปริมาณที่พอเหมาะ ดื่มน้ําอย่างน้อยวันละ 8 แก้ว ออกกําลังกายสม่ําเสมอ และพักผ่อนให้เพียงพอ
*********************************14 ตุลาคม 2561
รัฐบาลไทย-ข่าวทำเนียบรัฐบาล-“สุริยะ” ยัน ข่าวลือ กรอ. เห็นชอบโควตานำเข้าเศษพลาสติก 6.5 แสนตันเป็นข่าวเท็จ
วันอังคารที่ 4 สิงหาคม 2563
“สุริยะ” ยัน ข่าวลือ กรอ. เห็นชอบโควตานําเข้าเศษพลาสติก 6.5 แสนตันเป็นข่าวเท็จ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ยัน ข่าวลือ กรอ. เห็นชอบโควตานําเข้าเศษพลาสติก 6.5 แสนตันเป็นข่าวเท็จ
“รัฐมนตรีว่าการกระทรวงอุตสาหกรรม” แจงกรณีที่มีข่าวตามสื่อต่างๆ ประเด็นเกี่ยวกับ กรมโรงงานอุตสาหกรรม เห็นชอบโควตานําเข้าเศษพลาสติก 6.5 แสนตันใหม่นั้น ขอยืนยันว่า ช่วงดํารงตําแหน่ง 1 ปีที่ผ่านมายังไม่อนุญาตให้โควตาผู้ประกอบการนําเข้ารายใหม่แน่นอน พร้อมสั่งการเข้มให้เจ้าหน้าที่ตรวจสอบป้องกันการลักลอบนําเข้าแบบเข้มงวด ส่วนการอายัดสินค้า 1,702 ตู้นั้น กรมศุลกากรสามารถผลักดันออกนอกประเทศได้ทันที
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยกรณีที่มีข่าวว่า กรมโรงงานอุตสาหกรรม (กรอ.) ได้ให้ความเห็นชอบโควตานําเข้าเศษพลาสติกจากต่างประเทศ ถึง 650,000 ตัน ว่าตนขอยืนยันว่าไม่เป็นความจริง เพราะตั้งแต่เดือนมิถุนายน 2561 จนถึงปัจจุบัน กรมโรงงานอุตสาหกรรม ยังไม่ได้มีการออกใบอนุญาตนําเข้าเศษพลาสติกแต่อย่างใด โดยเฉพาะช่วง 1 ปีของการเข้ามารับตําแหน่งรัฐมนตรีว่าการกระทรวงอุตสาหกรรมตนไม่มีการออกใบอนุญาต ให้บุคคลใดหรือบริษัทใดนําเข้าเศษพลาสติกแน่นอน ส่วนกรณีที่มีข่าวว่ากรมศุลกากรได้อายัดตู้สินค้าตกค้าง จํานวน 1,702 ตู้ ซึ่งบางส่วนเป็นสินค้า เศษพลาสติกที่ไม่เป็นไปตามเงื่อนไขตามใบอนุญาตก็เป็นอํานาจหน้าที่ของกรมศุลกากรที่จะผลักดัน ให้ผู้นําเข้านําตู้สินค้าดังกล่าวออกนอกประเทศ หรือส่งกลับไปยังประเทศต้นทางได้ทันที “ตั้งแต่ผมเข้ามาเป็นรัฐมนตรีว่าการกระทรวงอุตสาหกรรมในช่วง 1 ปีที่ผ่านมา ขอยืนยันไม่มีการออกใบอนุญาตให้นําเข้าเศษพลาสติก ดังนั้นข่าวที่ออกมาก่อนหน้านี้เป็นข่าวเท็จ ตั้งใจที่จะสร้างความเสียหายให้กับกระทรวงอุตสาหกรรม จึงอยากให้ผู้ที่เสนอข่าวดังกล่าวไปตรวจสอบข้อมูลให้ถูกต้อง เพราะกระทรวงอุตสาหกรรมไม่มีอํานาจในการกําหนดโควตานําเข้าใหม่แต่อย่างใด ส่วนผู้ที่กระทําความผิด เช่น การลักลอบนําเข้าก็จะถูกลงโทษแน่นอน ทั้งการบังคับให้ส่งกลับไปประเทศ ต้นทาง และสุดท้ายก็จะถูกหน่วยงานที่เกี่ยวข้องแจ้งความดําเนินคดีเพื่อให้ได้รับโทษต่อไป” รัฐมนตรีว่าการกระทรวงอุตสาหกรรม กล่าว
-------------------------------------------
3 ส.ค. 63